CELEX: 32021D0830(02)
Language: sk
Date: 2021-08-26 00:00:00
Title: Vykonávacie rozhodnutie Komisie z 26. augusta 2021, ktorým sa opravuje vykonávacie rozhodnutie (EÚ) 2020/2182, ktorým sa stanovuje konečná odpoveď v mene Únie o budúcom dovoze určitých chemikálií podľa nariadenia Európskeho parlamentu a Rady (EÚ) č. 649/2012 2021/C 348 I/02

30.8.2021   
               
               
                  SK
               
               
                  Úradný vestník Európskej únie
               
               
                  CI 348/3
               
            
         VYKONÁVACIE ROZHODNUTIE KOMISIE
         z 26. augusta 2021,
         ktorým sa opravuje vykonávacie rozhodnutie (EÚ) 2020/2182, ktorým sa stanovuje konečná odpoveď v mene Únie o budúcom dovoze určitých chemikálií podľa nariadenia Európskeho parlamentu a Rady (EÚ) č. 649/2012
         (2021/C 348 I/02)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 649/2012 zo 4. júla 2012 o vývoze a dovoze nebezpečných chemikálií (1), a najmä na jeho článok 13 ods. 1 druhý a tretí pododsek,
         po konzultácii s výborom zriadeným podľa článku 133 nariadenia Európskeho parlamentu a Rady (ES) č. 1907/2006 z 18. decembra 2006 o registrácii, hodnotení, autorizácii a obmedzovaní chemikálií (REACH) a o zriadení Európskej chemickej agentúry, o zmene a doplnení smernice 1999/45/ES a o zrušení nariadenia Rady (EHS) č. 793/93 a nariadenia Komisie (ES) č. 1488/94, smernice Rady 76/769/EHS a smerníc Komisie 91/155/EHS, 93/67/EHS, 93/105/ES a 2000/21/ES (2),
         keďže:
         
                     (1)
                  
                  
                     Overovaním sa zistili dve chyby vo vykonávacom rozhodnutí Komisie (EÚ) 2020/2182 (3), ktorým sa menila aj príloha k vykonávaciemu rozhodnutiu Komisie z 15. mája 2014 (4).
                  
               
                     (2)
                  
                  
                     Vykonávacie rozhodnutie Komisie z 15. mája 2014 obsahovalo len jednu prílohu. V článku 2 vykonávacieho rozhodnutia (EÚ) 2020/2182 sa mylne odkazuje na prílohu II k vykonávaciemu rozhodnutiu z 15. mája 2014.
                  
               
                     (3)
                  
                  
                     Odpoveď týkajúca sa dovozu azinfos-metylu uvedená v prílohe k vykonávaciemu rozhodnutiu Komisie z 15. mája 2014 omylom nebola zahrnutá do prílohy II k vykonávaciemu rozhodnutiu (EÚ) 2020/2182, a preto sa vypustila z prílohy k vykonávaciemu rozhodnutiu Komisie z 15. mája 2014. Vypustenie odpovede týkajúcej sa dovozu azinfos-metylu z prílohy k uvedenému vykonávaciemu rozhodnutiu nebolo zámerné, a preto by sa mala táto odpoveď vložiť do uvedenej prílohy.
                  
               
                     (4)
                  
                  
                     Vykonávacie rozhodnutie (EÚ) 2020/2182 by sa preto malo zodpovedajúcim spôsobom opraviť.
                  
               
                     (5)
                  
                  
                     Keďže vykonávacie rozhodnutie (EÚ) 2020/2182 sa uplatňuje od 18. decembra 2020, jeho oprava by sa mala tiež uplatňovať od uvedeného dátumu, keďže by nemali existovať žiadne pochybnosti o pokračujúcej a neprerušenej platnosti odpovede týkajúcej sa dovozu azinfos-metylu,
                  
               ROZHODLA TAKTO:
         
            Článok 1
            Článok 2 vykonávacieho rozhodnutia Komisie (EÚ) 2020/2182 sa nahrádza takto:
            
               „Príloha k vykonávaciemu rozhodnutiu Komisie z 15. mája 2014, ktorým sa prijímajú rozhodnutia Únie o dovoze určitých chemikálií podľa nariadenia (EÚ) č. 649/2012, sa nahrádza prílohou II k tomuto rozhodnutiu.“
            
         
         
            Článok 2
            Príloha II k vykonávaciemu rozhodnutiu Komisie (EÚ) 2020/2182 sa nahrádza prílohou k tomuto rozhodnutiu.
         
         
            Článok 3
            Toto rozhodnutie sa uplatňuje od 18. decembra 2020.
         
         
            V Bruseli 26. augusta 2021.
            
               
                  Za Komisiu
               
               
                  VirginijusSINKEVIČIUS
               
                  člen Komisie
               
            
         
         
            (1)  Ú. v. EÚ L 201, 27.7.2012, s. 60.
         
            (2)  Ú. v. EÚ L 396, 30.12.2006, s. 1.
         
            (3)  Vykonávacie rozhodnutie Komisie (EÚ) 2020/2182 z 18. decembra 2020, ktorým sa stanovuje konečná odpoveď v mene Únie o budúcom dovoze určitých chemikálií podľa nariadenia Európskeho parlamentu a Rady (EÚ) č. 649/2012 a ktorým sa mení vykonávacie rozhodnutie Komisie z 15. mája 2014, ktorým sa prijímajú rozhodnutia Únie o dovoze určitých chemikálií podľa uvedeného nariadenia (Ú. v. EÚ L 433, 22.12.2020, s. 55).
         
            (4)  Vykonávacie rozhodnutie Komisie z 15. mája 2014, ktorým sa prijímajú rozhodnutia Únie o dovoze určitých chemikálií podľa nariadenia Európskeho parlamentu a Rady (EÚ) č. 649/2012 (Ú. v. EÚ C 152, 20.5.2014, s. 2).
      
      
         
            PRÍLOHA
            
               
                  
                     „PRÍLOHA II
                     
                        
                     
                        
                     
                        
                     
                        
                     
                        
                     
                        
                     
                        
                     
                        
                     
                        
                     
                        
                     
                        
                     
                        
                     
                        
                     
                        
                     
                        
                     
                        
                     
                        
                     
                        
                     
                        
                  
               “